
GRADITELJSKO GEODETSKA ŠKOLA OSIJEK

OSIJEK, Drinska 16 a



Šifra škole: 14-060-509

KLASA: 400-02/22-01/2

URBROJ: 2158-44-22-1

Osijek, 12. listopada 2022.

**OBRAZLOŽENJE OPĆEG DIJELA FINANCIJSKOG PLANA**

Sukladno članku 36. novog Zakona o proračunu (NN 144/21) u ovom obrazloženju daje se opća slika financijskog plana kroz obrazloženje ukupnih prihoda, primitaka, rashoda, izdataka. Financijskim planom škole, sredstva su planirana za provođenje redovnog programa odgojno – obrazovnog rada.

**PRIHODI I PRIMICI ; RASHODI I IZDACI**

Izvori sredstava za financiranje rada Graditeljsko – geodetske škole Osijek su:

• Opći prihodi i primici, skupina 671, regionalni proračun za materijalne troškove poslovanja te održavanje i obnovu nefinancijske imovine

• Pomoći iz proračuna (evidencije na osnovnonm računu 636, Tekuće pomoći iz državnog proračuna koji im nije nadležan i kapitalne pomoći proračunskim korisnicima iz proračuna koji im nije nadležan)

• Vlastiti prihodi od pruženih usluga 661, prihodi od nefinancijske imovine 642 i prihodi po posebnim propisima 652 – strogo namjenska sredstva za održavanje i poboljšanje učeničkog standarda

• Donacije 663

• Prihodi od prodaje građevinskih objekata 721

**Prihodi iz državnoga proračuna 636**

Sredstva za plaće radnika osiguravaju se iz državnog proračuna, točnije Ministarstva znanosti i obrazovanja. Na godišnjem nivou planiramo ih okvirno, a mjesečno se prate interno te obračunavaju i odobravaju kroz COP-centralni obračun plaće. Na taj se način prate,obračunavaju i odobravaju i sredstva potrebna za isplatu ostalih rashoda za zaposlene koje čine isplate pomoći za dulje bolovanje od 3 mjeseca,za smrt člana obitelji,jubilarne nagrade, otpremnine tj. isplate koje ovise o nastanku događaja kojim se ostvaruje pravo za isplatu. Rashodi za plaće ne mogu biti točno procijenjeni jer oni ovise o odlukama Vlade RH,Ministarstva financija i MZO koje mogu utjecati na osnovice plaća ali i promjene u oporezivanju dohotka.

**Prihodi od Županije 671**

• Prihode za financiranje rashoda, koji se financiraju minimalnim standardima, planirali smo primjenom financijskih pokazatelj iz Uputa za izradu proračuna što znači da smo primijenili zadane indekse

• Od tako dobivenih vrijednosti prihoda prvo smo predvidjeli „fiksne rashode“ koji se planiraju na osnovi potrošnje tekuće godine tj. prijevoza zaposlenika na posao i s posla te rashod za zdravstveni pregled zaposlenika koji je ugovoren Kolektivnim ugovorom za zaposlene u srednjoškolskim ustanovama.

• Rashode za tekuće i investicijsko održavanje planirali smo u manjem iznosu nego što očekujemo ostvariti prema broju učenika, broju odjeljenja i za zgradu jer i nadalje planiramo sve radove, osim onih za koje je potrebno ovlaštenje, izvoditi sami i time što više sredstava uštedjeti za opće troškove.

• U rashodima iz kategorije općih troškova prvo smo planirali „obvezne“ rashode za komunalne usluge (voda, odvoz smeća, deratizacija..), rashode za telefon, te obveznu pedagošku dokumentaciju i materijal. Nakon toga planiramo ostale troškove prema prioritetima funkcioniranja škole.

**Vlastite prihode** čine prihodi od iznajmljivanja prostora (dvorana), najam vanjskog teniskog terena, Prihodi od pruženih usluga-završni radovi u građevinarstvu, Prihodi od učeničkog servisa. Prihodi će se koristiti prvenstveno za osiguranje odvijanja redovnog poslovanja.

* U rashodima za nabavu dugotrajne imovine i za što kvalitetnije uvjete odvijanja

nastavnog procesa nastojat ćemo ostvariti potrebe stručnih aktiva tijekom školske

godine nabaviti nova računala u učionicama, kabinetima i zbornici,nabaviti prijenosna

računala za nastavnike, postojeću računalnu opremu zamijeniti modernijom i bržom,

zamijeniti klupe i stolice u učionicama po potrebi, potrošni materijal za

potrebe praktične nastave učenika građevisnkog i geodetskog zanimanja, za nastavu

TZK-a dopuniti rekvizite za sportske igre te opremu za nastavnike,nastaviti opremanje

školske knjižnice djelima školske lektire i stručne literature i drugo po zahtjevu

nastavnika za potrebe nastavnog procesa sa pedagoškim standardima i izvannastavne

aktivnosti

**Sredstva donacije** utrošit će se isključivo za nabavu materijala i opreme za povećanje učeničkog standarda.

**Usklađeni ciljevi, strategije i programi s dokumentima dugoročnog razvoja**

Graditeljsko - geodetska škola Osijek donosi Godišnji plan i program rada i Školski kurikulum za svaku školsku godinu prema okvirnom planu i programu Ministarstva znanosti, obrazovanja i športa. Strateške planove donosi Ministarstvo znanosti, obrazovanja i športa i Osječko-baranjska županija, osnivač škole.

**Ciljevi provedbe programa u trogodišnjem razdoblju i pokazatelji uspješnosti kojima će se mjeriti ostvarenje tih ciljeva**

U narednom razdoblju prioritet je pružanje usluga srednjoškolskog obrazovanja i odgoja učenika u obrazovnom sektoru graditeljstva i geodezije. Nastojat ćemo i u naredne tri godine podići kvalitetu nastave na što višu razinu, stalnim i kvalitetnim usavršavanjem nastavnika te podizanjem materijalnih i drugih uvjeta, prema našim mogućnostima, na viši standard.

Učenike će se poticati na izražavanje kreativnosti, talenata i sposobnosti kroz uključivanje u slobodne aktivnosti, natjecanja te druge školske projekte, priredbe i manifestacije.

Poticat će se kvalitetna komunikacija na relacijama nastavnik-učenik-roditelj, učenik-učenik, učenik- nastavnik, zaposlenici međusobno kroz zajedničke aktivnosti i druženja kolektivnim upoznavanjem kulturne i duhovne baštine naše domovine i šire.

Izvannastavne aktivnosti bit će organizirane u okviru ŠSD GRADOS, te ostalih aktivnosti po izboru učenika u skladu s mogućnostima škole. Rad skupina u izvan nastavnim aktivnostima predstavit će se tijekom obilježavanja značajnih datuma za školu.

Obrazloženje financijskog plana jednako je važan dokument kao i sam plan iskazan u brojkama. U njemu povezujemo ciljeve škole s izvorima sredstava za njihovo ostvarenje te pratimo uspješnost realizacije. Radeći analize prošle potrošnje, usporedbe prihoda i rashoda po određenim kategorijama, stvaramo i podloge za kvalitetnije upravljanje sredstvima s kojima raspolažemo.

Drugi važan razlog za izradu detaljnog obrazloženja olakšana je mogućnost praćenja izvršenja plana te argumentiranja mogućih/vjerojatnih izmjena i dopuna financijskog plana. Posebno se to odnosi na situacije smanjenog priliva novca, odnosno povećanja izdataka za neplanirane okolnosti. Na primjer: smanjenje standarda za opće troškove, povećanja troškova održavanja i slično.